Pambobomba sa Baghdad noong 1 Pebrero 2010

Ang Pambobomba sa Baghdad noong 1 Pebrero 2010 ay isang pambobomba sa pamamagitan ng pagpapasabog ng sarili sa Baghdad Irak na kumitil ng hindi bababa sa 54 katao, at nag-iwan pa ng 100 sugatan. Nakatuon ang pag-atake sa isang grupo ng mga manlalakbay na naglalakad sa isang relihiyosong pagdiriwang.

Atake

Pinasabog ng pinaniniwalaang isang babae ang kanyang sarili sa isang pahingahan sa kahabaan ng ruta ng paglalakbay patungo sa relihiyosong pagdiriwang ng Shia sa Karbala. Mayroong lugar ng seguridad ang pahingahan kung saan pinasabog ng babae ang mga bombang nakakabit sa kanyang sarili. Mayroon nang mga katulad na insidente noong nakaraang taon na nakatuon din sa mga paglalakbay, na kumitil ng apatnapung katao.

Mga sanggunian

Tingnan din
 Talaan ng mga insedente ng terorismo, 2010

Baghdad